Cate Blanchett
D'Catherine Élise "Cate" Blanchett, gebuer de 14. Mee 1969 zu Melbourne, ass eng australesch Theater- a Filmschauspillerin. Si huet fir hir Rollen eng ganz Rëtsch Ausszeechnunge kritt, dorënner  zwéin Oscaren, dräi Screen Actors Guild Awards, dräi Golden Globe Awards an dräi BAFTA Awards.

Si gouf 1998 international fir hir Roll als Elizabeth I. vun England am Film Elizabeth bekannt. Vill Luef krut si fir hir Personifikatioun vun der Katharine Hepburn am Martin Scorsese sengem Film The Aviator (2004), an 2013 hat si d'Haaptroll am Woody Allen sengem Blue Jasmine. Fir dës zwéi leschtgenannt Filmer huet si en Oscar gewonnen.

Aner bekannt Filmer, an deene si matspillt, sinn dem Peter Jackson seng The Lord of the Rings-Trilogie (2001-03), Elizabeth: The Golden Age, Veronica Guerin (2003), Babel (2006), Notes on a Scandal (2006), I'm Not There (2007), Indiana Jones and the Kingdom of the Crystal Skull (2008), an The Curious Case of Benjamin Button (2008).

Och am Theater huet si eng beandrockend Carrière gehat.

Filmographie

Um Spaweck 

Australesch Filmschauspillerinnen
Gebuer 1969
Oscar fir déi bescht Schauspillerin
Oscar fir déi bescht Schauspillerin an enger Nieweroll
Golden Globe fir déi bescht Schauspillerin an enger Nieweroll (Film)
BAFTA fir déi bescht Schauspillerin an enger Nieweroll
Golden Globe fir déi bescht Schauspillerin an engem dramatesche Film
Hollywood Walk of Fame
Australesch Theaterschauspillerinnen
Chevalier des Arts et des Lettres
Coppa Volpi fir déi bescht Schauspillerin